Tazrawt n uxeddim nteɣ, d tazrawt tamsarwast n yismawen n tnezduɣt taqdimt d leḥwal yettilin daxel-is. Ammud-agi nteɣ negmer-it-id seg wannar n temnaḍin n tmurt leqbayel, nerra lwelha nteɣ ɣer temnaḍin i d-yezzin i teɣreft n Tizi Wezzu ama seg ugafa (Tigzirt), seg unẓul (Iwaḍiyen), seg umalu (Iɛeẓẓugen), seg usamer ( Mirabu), seg ugafa n umalu (Aẓeffun), seg ugafa n usamer (Makuda), seg unẓul n usamer (Mɛatqa), seg unẓul n umalu (ɛin Leḥammam), seg tlemmast n wenẓul (Larebɛa n at yiraten). Ɣef waya nerra lwelha nteɣ ɣer ṭẓat n tamnaḍin-a, yell tamnaḍt neddem-d deg-s taɣiwant, yel taɣiwant neddem-d taddart.